《岷峨秋晚》
明代·林鸿

岷峨一千仞，秀色横清秋。云蟠陇蜀尽，水入巴江流。

旭日海上陇，苍苍树色浮。阳厓气已变，石林阴未收。

疏凿有古迹，登临仍壮游。落日下层巅，怀哉神禹忧。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。